**ДОДАТНО ПОЈАШЊЕЊЕ 4**

“PREDMET: Pitanje za komisiju za javnu nabavku JN 160-13-M

Poštovani,

Предмет јавне набавке је услуга атестирања (испитивања) вентила сигурности што значи утврђивање перформанси вентила сигурности по прописаној процедури и констатовање стања истог са закључком исправан или неисправан.

Приликом атестирања вентила сигурности испитивач вишеструко понавља испитивање да би са високом поузданошћу утврдио његово стање и донео поуздан закључак о његовом перформансама.

Предмет јавне набавке није поправка вентила сигурности па се поставља питање која гаранција се даје на услугу коју констатује тренутно стање. На исправи која се издаје стоји рок важности исправе 1 година.

Аналогија:

Ваш аутомобил иде на технички преглед којим се констатују (утврђују) прописане перформансе и ако аутомобил испуни захтеване критеријуме добија прописани документ на основу кога се продужава саобраћајна дозвола.

Ово не значи да ће Ваш аутомобил до новог техничког прегледа и регистрације бити у сваком моменту исправан.

Какву гаранцију добијате на техничком прегледу осим извештаја о техничком стању и оверене (продужене) саобраћајне дозволе.

Тек ако се захтева и одржавање (сервисирање) вентила сигурности (са превентивном заменом делова) може се говорити о гарантном року али то није предмет ове јавне набавке.

Ова врста услуге се не може унапред поштено искалкулисати јер се може утврдити након извршене дефектаже и по спецификацијама произвођача. Цена ових услуга је неупоредиво већа од цене атестирања вентила сигурности.

Скрећемо пажњу на напред наведено како би се избегли неспоразуми због “подразумевања” нечега што није предмет јавне набавке.

Наравно да ми као понуђачи услуга живимо од задовољних корисника услуга тако да ситне поправке и подешавања вршимо гратис тј. укључујемо у цену испитивања (атестирања).

ПОЈАШЊЕЊЕ НАРУЧИОЦА:

Предмет јавне набавке се односи на атестирање вентила сигурности са исправом важности годину дана.



С поштовањем,

Комисија за јавну набаку